CELEX: 32020D0564
Language: da
Date: 2020-04-23 00:00:00
Title: Rådets afgørelse (FUSP) 2020/564 af 23. april 2020 om ændring af afgørelse (FUSP) 2018/298 om EU-støtte til aktiviteter i Den Forberedende Kommission for Organisationen for Traktaten om et Altomfattende Forbud mod Atomprøvesprængninger (CTBTO) med henblik på at styrke dens overvågnings- og kontrolkapaciteter og inden for rammerne af gennemførelsen af EU's strategi mod spredning af masseødelæggelsesvåben

24.4.2020   
               
               
                  DA
               
               
                  Den Europæiske Unions Tidende
               
               
                  L 130/27
               
            
         RÅDETS AFGØRELSE (FUSP) 2020/564
         af 23. april 2020
         om ændring af afgørelse (FUSP) 2018/298 om EU-støtte til aktiviteter i Den Forberedende Kommission for Organisationen for Traktaten om et Altomfattende Forbud mod Atomprøvesprængninger (CTBTO) med henblik på at styrke dens overvågnings- og kontrolkapaciteter og inden for rammerne af gennemførelsen af EU's strategi mod spredning af masseødelæggelsesvåben
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 26. februar 2018 afgørelse (FUSP) 2018/298 (1).
                  
               
                     (2)
                  
                  
                     Artikel 5, andet afsnit, i afgørelse (FUSP) 2018/298 fastsætter en gennemførelsesperiode på 24 måneder fra datoen for indgåelse af den i nævnte afgørelses artikel 3, stk. 3, omhandlede finansieringsaftale for aktiviteterne omhandlet i afgørelsens artikel 1.
                  
               
                     (3)
                  
                  
                     Finansieringsaftalen med Den Forberedende Kommission for Organisationen for Traktaten om et Altomfattende Forbud mod Atomprøvesprængninger (CTBTO) blev undertegnet den 28. april 2018 og står derfor til at udløbe den 27. april 2020.
                  
               
                     (4)
                  
                  
                     Den 19. marts 2020 anmodede Lassina ZERBO, generalsekretær for CTBTO, om en forlængelse af den gennemførelsesperiode, der er fastsat i afgørelse (FUSP) 2018/298, indtil den 30. november 2020 på grund af den voksende verdensomspændende covid-19-krise og den dermed forbundne midlertidige suspendering af ikkekritiske CTBTO-aktiviteter.
                  
               
                     (5)
                  
                  
                     Afgørelse (FUSP) 2018/298 bør derfor ændres.
                  
               
                     (6)
                  
                  
                     Forlængelsen af de i artikel 1 i afgørelse (FUSP) 2018/298 omhandlede aktiviteter indtil den 30. november 2020 har ingen ressourcemæssige virkninger —
                  
               VEDTAGET DENNE AFGØRELSE:
         
            Artikel 1
            Artikel 5, andet afsnit, i afgørelse (FUSP) 2018/298 affattes således:
            »Denne afgørelse udløber den 30. november 2020.«
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 23. april 2020.
            
               
                  På Rådets vegne
               
               G. GRLIĆ RADMAN
               
                  Formand
               
            
         
         
            (1)  Rådets afgørelse (FUSP) 2018/298 af 26. februar 2018 om EU-støtte til aktiviteter i Den Forberedende Kommission for Organisationen for Traktaten om et Altomfattende Forbud mod Atomprøvesprængninger (CTBTO) med henblik på at styrke dens overvågnings- og kontrolkapaciteter og inden for rammerne af gennemførelsen af EU's strategi mod spredning af masseødelæggelsesvåben (EUT L 56 af 28.2.2018, s. 34).